hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
«Դեռ ավելին, նրանք են ընտրել գնորդ կողմին, ինչպես նաև գինը։ Ընդ որում՝ ասեմ, որ դոլարայինով այն ժամանակ վաճառվել է 10 մլն դոլարով, իսկ հիմա իրենց գնահատած փոխարժեքով 9,5 մլն դոլար է այն կազմել: Այսինքն ՊՆ-ն որևէ շահագրգռվածություն չուներ»,-մանրամասնեց Պաշտպանության նախկին նախարար Սեյրան Օհանյանը։
Նախկին նախարարը տեղեկացրեց, որ ինքը սույն գործով ցուցմունք չի տվել, և որևէ տեղ չի ստորագրել։
«Տեղեկատվական դաշտում այս ամբողջ տեսարանը՝ թատրոնը, կարծում եմ, որ անտեղի է, որովհետև ՀՔԾ- ն, վերջին տարիների իր գործելաոճի շրջանակներում խախտում է նախաքննական գաղտնիությունը, կասկածանքը դեռ պետք է ապացուցվի։ Իրենք գիտեն գնորդ կողմին, քանի անգամ է վերավաճառվել, գիտեն այդ փորձագիտական կազմակերպություններին, որոնցից որևէ մեկին ես չեմ ճանաչում»,-ասաց նա։
Թե ի՞նչ նպատակ է հետապնդում նման գործում իրեն որպես կասկածյալ ներգրավելու հանգամանքը, Սեյրան Օհանյանը չկարողացավ պատասխանել, միայն արձագանքեց․
«Մինչև ապրիլի 5-ը կարող է ևս մի 10 հատ այսպիսի գործ գտնեն, բայց գործով պետք է ամեն ինչ ապացուցվի»,-ասաց Սեյրան Օհանյանը։
Հիշեցնենք, որ ՀՀ հատուկ քննչական ծառայությունում քննվող քրեական գործի շրջանակներում ՀՀ պաշտպանության նախկին նախարար Սեյրան Օհանյանը որպես կասկածյալ է ներգրավվել ՀՀ քրեական օրենսգրքի 179-րդ հոդվածի 3-րդ մասի 1-ին կետով նախատեսված հանցավոր արարք` առանձնապես խոշոր չափերի` 1,046,400,000 ՀՀ դրամ արժողությամբ գույքի վատնում կատարելու կասկածանքով:
Քրեական գործով ձեռք բերված փաստական տվյալների համաձայն` 2010 թվականի ընթացքում ՀՀ պաշտպանության նախարարության կողմից մշակված ՀՀ կառավարության գաղտնի որոշման նախագծով, առանց օրենքի մի շարք պահանջների պահպանման, մասնավորապես` առանց գույքի պարտադիր գնահատման, առաջարկվել է թույլատրել ՀՀ ՊՆ-ին՝ որպես «Ձորա ՀԷԿ» ՓԲԸ պետական սեփականություն հանդիսացող բաժնետոմսերի փաթեթի կառավարման լիազորություններն իրականացնող մարմնի, հավանություն տալ 3,600,000,000 ՀՀ դրամ գումարով ընկերության գույքի օտարմանը «Ձորագետ Հիդրո» ՍՊ ընկերությանը:
Այնուհետև ՀՀ պաշտպանության նախարար Սեյրան Օհանյանի անունից 2010 թվականի դեկտեմբերի 16-ին կազմվել է ՀՀ կառավարության որոշման նախագծի առաքման վերաբերյալ գաղտնի գրություն, որը Սեյրան Օհանյանի հանձնարարությամբ նույն օրն ուղարկվել է ՀՀ կառավարության աշխատակազմ:
Որոշման նախագիծը գաղտնի ընթացակարգով քննարկվել է ՀՀ կառավարության նիստում և 16.12.2010թ.-ին ընդունված որոշման հիման վրա կնքված գույքի առուվաճառքի պայմանագրով «Ձորա ՀԷԿ» ՓԲ ընկերության՝ պետական սեփականություն հանդիսացող, պարտադիր գնահատման ենթակա՝ 4,646,400,000 ՀՀ դրամ շուկայական արժեքով ողջ գույքը, առանց պատշաճ գնահատման միջոցով շուկայական արժեքի սահմանման, «Ձորագետ Հիդրո» ՍՊ ընկերությանն է իրացվել իրական արժեքից 1,046,400,000 ՀՀ դրամ պակաս գումարով:
Նախորդ նյութըԵրեխան գիշեր-ցերեկ վերարկուն չի հանում․ սոցապ նախարարի քար լռությունը
Հաջորդ նյութըՔոչարյանի պաշտպաններն Աննա Դանիբեկյանին ինքնաբացարկի միջնորդություն ներկայացրին
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Ֆլորիդայում փոթորիկի հետևանքով առնվազն 83 մարդ է զոհվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Լավ կլիներ՝ ԱԱԾ-ն էլ հետաքններ ու բոլոր միջոցներով պատժեր հայ գերիներին...
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Edit with Live CSS
Write CSS OR LESS and hit save. CTRL + SPACE for auto-complete.